CELEX: E2015J0007
Language: mt
Date: 2015-10-02 00:00:00
Title: Sentenza tal-Qorti tat-2 ta’ Ottubru 2015 fil-Kawża E-7/15 — Awtorità ta’ Sorveljanza tal-EFTA vs ir-Renju tan-Norveġja (Nuqqas minn Stat tal-EFTA li jissodisfa l-obbligi tiegħu — Direttiva 2008/50/KE dwar il-kwalità tal-arja fl-ambjent u arja iktar nadifa għall-Ewropa — Valuri ta’ limitu għal ċerti inkwinanti fl-arja — Pjan tal-kwalità tal-arja)

15.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 467/22
            
         SENTENZA TAL-QORTI
   tat-2 ta’ Ottubru 2015
   fil-Kawża E-7/15
   Awtorità ta’ Sorveljanza tal-EFTA vs ir-Renju tan-Norveġja
   (Nuqqas minn Stat tal-EFTA li jissodisfa l-obbligi tiegħu — Direttiva 2008/50/KE dwar il-kwalità tal-arja fl-ambjent u arja iktar nadifa għall-Ewropa — Valuri ta’ limitu għal ċerti inkwinanti fl-arja — Pjan tal-kwalità tal-arja)
   (2016/C 467/09)
   Fil-Kawża E-7/15, l-Awtorità ta’ Sorveljanza tal-EFTA vs. Ir-Renju tan-Norveġja — APPLIKAZZJONI għal dikjarazzjoni li r-Renju tan-Norveġja naqas milli jwettaq l-obbligi tiegħu skont l-Att li jsir referenza għalih fil-punt 14c tal-Anness XX tal-Ftehmin taż-Zona Ekonomika Ewropea (Direttiva 208/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja fl-ambjent u arja iktar nadifa għall-Ewropa) billi qabeż il-limitu ta’ diossidu tal-kubrit (SO2), materja partikolata (PM10) u diossidu tan-nitroġenu (NO2) fl-arja ambjentali f’ ċertu żoni tan-Norveġja, skont il-każ, bejn is-snin 2008 u 2012 u billi naqas milli jkun konformi mal-obbligazzjoni ta’ pjan tal-kwalità tal-arja stipulata fih, il-Qorti, magħmula minn Carl Baudenbacher, President, (Imħallef Relatur), Per Christiansen u Páll Hreinsson, Imħallfin, tat is-sentenza fit-2 ta’ Ottubru 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li:
               
                           (i)
                        
                        
                           billi qabeż il-limitu ta’ diossidu tal-kubrit (SO2), u materja partikolata (PM10) fl-arja ambjentali fis-snin 2009 sa 2012, skont il-każ, fiż-żoni NO3, NO4 u NO6 li ssir referenza għalihom fl-Artikoli 3 u 5 tad-Direttiva 1999/30/KE, issal-Artikolu 13 tad-Direttiva 2008/50/KE;
                        
                     
                           (ii)
                        
                        
                           billi qabeż il-limitu tad-diossidu tan-nitroġenu (NO2) fl-arja ambjentali fis-snin 2010 sa 2012, skont il-każ, fiż-żoni NO1, NO3 u NO5 li ssir referenza għalihom fl-Artikolu 4 tad-Direttiva 1999/30/KE, issal-Artikolu 13 tad-Direttiva 2008/50/KE; u
                        
                     
                           (iii)
                        
                        
                           billi naqas milli jikkonforma mal-obbligazzjoni tal-pjan tal-kwalità tal-arja stipulata fl-Artikolu 8(3) tad-Direttiva 96/62/KE, issal-Artikolu 23 tad-Direttiva 2008/50/KE, skont il-każ, fir-rigward ta’ żoni NO1, NO2, NO3, NO4 u NO5,
                           ir-Renju tan-Norveġja naqas milli jissodisfa l-obbligi tiegħu li jirriżultaw milll-Att li għalih issir referenza f’punt 14c tal-Anness XX tal-Ftehim dwar iż-Żona Ekonomika Ewropea (Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja fl-ambjent u arja iktar nadifa għall-Ewropa).
                        
                     
         
               2.
            
            
               Tordna lin-Norveġja tħallas l-ispejjeż tal-proċedimenti.